പാളിച്ചകള് റേഷന്വ്യാപാരികളുടെ തലയില് കെട്ടിവയ്ക്കുന്നതായി പരാതി കോഴിക്കോട്: എന്എഫ്എസ്എ ഗോഡൗണുകളില് നിന്ന് അരി നല്കുന്നതിലുണ്ടാകുന്ന പാളിച്ചകള് റേഷന് വ്യാപാരികളുടെ തലയില് കെട്ടിവെയ്ക്കുന്നതായി പരാതി. 45 മുതല് 55 കിലോഗ്രാം വരെ ഭക്ഷ്യധാന്യങ്ങള് ചാക്കുകളില് നിറച്ചാണ് നിലവില് റേഷന് കടയില് എത്തിക്കുന്നത്. കൃത്യമായ ക്രമീകരണം ഇക്കാര്യത്തില് ഗോഡൗണ് അധികൃതര് പുലര്ത്താറില്ല. എന്നാല് കടകളില് പരിശോധനയ്ക്ക് എത്തുന്ന ഉദ്യോഗസ്ഥര് ഇതു പരിഗണിക്കാതെ തൂക്കത്തിന്റെ പേരില് വ്യാപാരികള്ക്ക് പിഴ ഏര്പ്പെടുത്തുന്നതായി റേഷന് ഡീലേഴ്സ് അസോസിയേഷന് ആരോപിച്ചു. ഈ ചാക്കുകളുടെ സ്റ്റോക്കില് വേരിയേഷന് കണ്ടെത്തുന്ന ഉദ്യോഗസ്ഥര് പിഴ ഈടാക്കി വന്സാമ്ബത്തിക ബാധ്യത വരുത്തി വ്യാപാരികളെ പീഡിപ്പിക്കുന്നതായും സംഘടന പരാതിപ്പെട്ടു. ഈ സാഹചര്യത്തില് റേഷന് ഭക്ഷ്യസംഭരണ കേന്ദ്രങ്ങളായ എന്എഫ്എസ് ഗോഡൗണുകളില് നിന്നും റേഷന് വ്യാപാരികള്ക്ക് 50 കിലോഗ്രാം തോതില് ഭക്ഷ്യധാന്യങ്ങളും ബാഗിന്റെ ചാക്ക് തൂക്കവും നല്കി കൃത്യമായ അളവില് ക്രമീകരിച്ച് നല്കാന് മന്ത്രി നിര്ദ്ദേശം നല്കണമെന്നും ആവശ്യപ്പെട്ടു. നിലവിലെ സ്റ്റോക്ക് പരിശോധനാ മാനദണ്ഡം ഉപേക്ഷിക്കണമെന്നും റേഷന് വ്യാപാരി സംഘടനാ നേതാക്കളായ അഡ്വ: ജോണി നെല്ലൂര്, അഡ്വ: ജി. കൃഷ്ണപ്രസാദ്, ടി.മുഹമ്മദാലി എന്നിവര് ആവശ്യപ്പെട്ടു.